Maud Diver

Maud Diver (født 9. september 1867 i Murree i Punjab i Brirtisk India, død 14. oktober 1945) var en angloindisk forfatter eller en engelsk forfatter av indisk bakgrunn. Hun skrev romaner, noveller, biografier og journalistiske tekster, hovedsakelig om indiske emner eller om engelskmenn i Asia.


== Liv og virke ==
Diver var født som Katherine Helen Maud Marshall i Murree nord i Britisk India, nåværende Pakistan, der faren Charles Henry Tilson Marshall tjenestegjorde som offiser i den britisk-indiske hæren. Hun vokste opp i India og på Ceylon (nå Sri Lanka), men fikk sin utdannelse i England. Hun hadde et livslangt vennskap med søsteren 
til Rudyard Kipling, Trix Fleming. Diver giftet seg med Thomas Diver (1860–1941), en offiser i Royal Warwickshire Regiment, ca. 1896, og de bosatte seg i England. De fikk en sønn.
Maud Diver utga sin første roman, Captain Desmond, V. C., i 1907. Denne og flere senere bøker hadde suksess og lå på bestselgerlistene. Hun var en romantisk imperialist som var populær i samtiden, men stort sett har hun blitt glemt av ettertiden, til forskjell fra Kipling fra samme tid og miljø, som forble kjent. Hun er i nyere tid blitt hentet frem igjen for å studere den angloindiske kulturen hun skildrer.
Romanane hennes tok særlig opp hvordan engelskmenn burde leve i Britisk India, og skildret blant annet blandede ekteskap, for eksempel i Lilamani, mellom indere og engelskmenn som en mulig positiv handling som kunne bringe øst og vest sammen. Samtidig inntok hun det standpunkt at man ikke burde vanne ut britisk blod for mye, som i boken Desmond’s Daughter.


== Utgivelser ==
Captain Desmond, V.C. (roman, 1907)
The Great Amulet (roman, 1908)
Candles in the Wind (1909)
The Englishwoman in India (sakprosa, 1909)
Lilamani. A Study in Possibilities (1911)
Sunia: and other stories (1913)
The Judgment of the Sword. The tale of the Kabul tragedy, and of the part played therein by Major Eldred Pottinger, the hero of Herat (1913)
The Hero of Herat : A Frontier Biography in Romatic form (1915)
Desmond’s Daughter (1916)
Unconquered: a romance (1917)
Strange Roads (1918)
The Strong Hours (1919)
Far to seek. A romance of England and India (1921)
Lonely Furrow (1923)
Siege Perilous, and other stories (1924)
Coombe St. Mary’s (1925)
But Yesterday- (1927)
Together (1928)
A Wild Bird (1929)
Ships of Youth: a study of marriage in modern India (1931)
The Singer Passes: an Indian tapestry (1934)
Kabul to Kandahar (1935)
Honoria Lawrence : a fragment of Indian history (1936)
The Dream Prevails (1938)
Sylvia Lyndon. A novel of England (1940)
Royal India. A descriptive and historical study of India’s fifteen principal states and their rulers (1942)
The Unsung. A record of British services in India (1945)


== Referanser ==


== Litteratur ==
«Australian Academics Explore Stories from the Raj», ved Neena Bhandari (6. september 2007)
Descendants of Sir Frederick Pollock
«Diver, Maud» The Oxford Companion to Edwardian Fiction. Sandra Kemp, Charlotte Mitchell and David Trotter. Oxford University Press 2002. Oxford Reference Online. Oxford University Press.
Who Was Who (A&C Black, January 2007, KnowUK)


== Eksterne lenker ==
Bøker av Diver på Project Gutenberg
Kort omtale ved forlaget Vadams